open-index/open-wikipedia-markdown huggingface dataset:
Ηράς ο Χίος

Ο **Ηράς ο Χίος** (2ος αιώνας μ.Χ.) ήταν αρχαίος Έλληνας ολυμπιονίκης με καταγωγή από τη Χίο, ο οποίος στέφθηκε νικητής στο αγώνισμα του σταδίου κατά τους 234ους ολυμπιακούς αγώνες της αρχαιότητας (157 μ.Χ.). Θεωρείται πως είναι πιθανό να είναι το ίδιο άτομο με τον Δημήτριο τον Χίο ο οποίος ήταν νικητής στο στάδιο κατά τη μόλις προηγούμενη διοργάνωση το 153 μ.Χ., καθώς οι 2 αυτοί αθλητές είναι οι μοναδικοί γνωστοί ολυμπιονίκες από τη Χίο και έγιναν ολυμπιονίκες μέσα σε πολύ χρονική απόσταση μεταξύ τους.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Χίοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (2ος αιώνας)
Ερυξίας ο Χαλκιδεύς

Ο **Ερυξίας ο Χαλκιδεύς** (6ος αιώνας π.Χ.) ή **Ερυξίδας** ήταν αρχαίος Έλληνας ολυμπιονίκης με καταγωγή από τη Χαλκίδα, ο οποίος στέφθηκε ολυμπιονίκης στο αγώνισμα του σταδίου κατά τους 62ους αρχαίους Ολυμπιακούς αγώνες (532 π.Χ.). Δεν σχετίζεται με τον προπονητή Ερυξία του ολυμπιονίκου Αρριχίωνος.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (6ος αιώνας π.Χ.)
Γκαμπί της βασίλισσας (αποδεκτό)

Το **αποδεκτό γκαμπί της βασίλισσας** (*Queen's Gambit Accepted*) είναι ένα δημοφιλές άνοιγμα στο σκάκι, όπου τα μαύρα αποδέχονται το πιόνι που προσφέρουν τα λευκά κατά το Γκαμπί της βασίλισσας, και το οποίο χαρακτηρίζεται από τις κινήσεις (σε αλγεβρική σημειογραφία):
: 1.δ4 δ5
: 2.γ4 δ:γ4

## Θεωρία
Το αποδεκτό γκαμπί της βασίλισσας είναι η τρίτη πιο δημοφιλής επιλογή ως δεύτερη κίνηση των μαύρων, μετά από την 2...e6 (μη αποδεκτό γκαμπί της βασίλισσας) και την 2...γ6 (Σλαβική άμυνα). Στις δύο αυτές βαριάντες, για την ολοκλήρωση της ανάπτυξης των μαύρων είναι συχνά απαραίτητες αργές και λεπτές μανούβρες. Σε γενικές γραμμές τα λευκά θα προσπαθήσουν να εκμεταλλευτούν το πλεονέκτημα του χώρου για την ανάπτυξή τους, ενώ τα μαύρα θα υπερασπιστούν τη θέση τους και θα επιδιώξουν αντιπαιχνίδι στην πτέρυγα της βασίλισσάς.

Σε αντίθεση με το Γκαμπί του βασιλιά, το Γκαμπί της βασίλισσας δεν θεωρείται πραγματική θυσία, διότι το πιόνι είτε θα ανακτηθεί, ή θα καταστεί ασύμφορο για τα μαύρα. Συνεπώς, τα μαύρα θα επιστρέψουν το πιόνι και θα χρησιμοποιήσουν τον χρόνο που θα δαπανούσαν παίζοντας εναντία στο κέντρο των λευκών.

Αφού με την κίνηση 2...δ:γ4 τα μαύρα παραδίδουν το κέντρο, τα λευκά θα προσπαθήσουν να εκμεταλλευτούν τον χώρο στο κέντρο και να τον χρησιμοποιήσουν για να ξεκινήσουν κάποια επίθεση εναντίον των μαύρων. Το παιχνίδι των μαύρων δεν στερείται όμως την πιθανότητα για κάποια αντεπίθεση. Αν το κέντρο των λευκών δυσκολεύει την κατάσταση, τα μαύρα θα προσπαθήσουν να αποδυναμώσουν τα κεντρικά πιόνια των λευκών, για να αποκτήσουν πλεονέκτημα στο επερχόμενο φινάλε, παίζοντας κάποια στιγμή ...γ5 και ...γ:δ4. Αν τα λευκά απαντήσουν με ε:δ4, το αποτέλεσμα θα είναι ένα απομονωμένο πιόνι στο τετράγωνο δ4, το οποίο μπορεί να οδηγήσει επίσης σε μια έντονη μάχη εν τω μέσω της παρτίδας. Αν στην περίπτωση αυτή τα λευκά χτυπήσουν εκ νέου το δ4 με κάποιο από τα κομμάτια τους, τότε το κέντρο θα ρευστοποιηθεί και συνήθως προκύπτει στη συνέχεια αρκετό παιχνίδι.

## Βαριάντες
Το αποδεκτό γκαμπί της βασίλισσας καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* υπό τους κωδικούς D20–D29. Οι καταχωρήσεις φαίνονται αναλυτικά στον παρακάτω πίνακα:

Μετά από 1.δ4 δ5 2.γ4 δ:γ4, η πιο δημοφιλής κίνηση είναι η 3.Ιζ3 (Κύρια βαριάντα), αλλά υπάρχουν και άλλες κινήσεις που κατά καιρούς έχουν παιχτεί από ισχυρούς γκρανμαίτρ.

## Παραπομπές


### Πηγές
* 
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Queen's Gambit Accepted

Κατηγορία:Σκακιστικά ανοίγματα
GN-z11

Ο εντοπισμός του πιο απόμακρου, μέχρι τώρα, γαλαξία στο Σύμπαν ανακοινώθηκε στις αρχές Μαρτίου 2016 από μία ομάδα ερευνητών στο Κέντρο Ελέγχου του Διαστημικού Τηλεσκοπίου Χαμπλ, επεκτείνοντας έτσι την δυνατότητα παρατήρησης του Χαμπλ κατά 150 εκατομμύρια έτη φωτός.

## Τεράστια απόσταση

Η φωτογραφία που δόθηκε στη δημοσιότητα μάς παρουσιάζει τον νέο αυτόν γαλαξία όπως ήταν πριν από 13,4 δισεκατομμύρια χρόνια ανάμεσα σε δεκάδες χιλιάδες άλλους γαλαξίες, εμφανίζεται δηλαδή όπως ήταν 400 μόλις εκατομμύρια χρόνια μετά τη γέννηση του Σύμπαντος, όταν δηλαδή το Σύμπαν είχε το 3% της σημερινής του ηλικίας. Στον απόμακρο αυτό γαλαξία έχει δοθεί η ονομασία GN-z11 επειδή η φασματοσκοπική μετατόπιση προς το ερυθρό που μετρήθηκε φτάνει την τεράστια τιμή του z=11,1 η οποία τοποθετεί τον γαλαξία αυτό σε απόσταση 32 δισεκατομμυρίων ετών φωτός από τη Γη!

## Παρανοήσεις διαστάσεων του Σύμπαντος

Θα πρέπει να επισημανθεί εδώ ότι η απόσταση του γαλαξία GN-z11 είναι 32 δις έτη φωτός, παρ' όλο που η ηλικία του Σύμπαντος δεν υπερβαίνει τα 13,8 δις χρόνια και βασίζεται στο γεγονός ότι στη διάρκεια των 13,4 δις ετών κατά τα οποία το φως του γαλαξία αυτού ταξίδευε προς τη Γη το Σύμπαν διαστέλλονταν, με αποτέλεσμα τα 13,4 δις χρόνια να αντιστοιχούν σήμερα σε απόσταση 32 δις ετών φωτός! Η απόσταση αυτή που συνυπολογίζει την διαστολή του Σύμπαντος ονομάζεται **συγκινητική απόσταση**, οπότε το άκρο του '''παρατηρήσιμου σύμπαντος''' βρίσκεται σε απόσταση 46,6 δις ετών φωτός ενώ η διάμετρός του φτάνει σήμερα τα 93,2 δις έτη φωτός. Λανθασμένες αναφορές για το μέγεθος του Σύμπαντος υπάρχουν ακόμη και σε εκθεσιακούς χώρους σπουδαίων διεθνών πλανηταρίων όπως αυτό της Νέας Υόρκης.

## Μέγεθος

Ο υπολογισμός της απόστασης του GN-z11 από τη Γη, έγινε για πρώτη φορά με βάση το φάσμα του, που κάνει τον υπολογισμό αυτόν ιδιαίτερα ακριβή. Λόγω της τεράστιας απόστασής του, ο γαλαξίας φαίνεται να είναι πολύ αμυδρός, παρ’ όλα αυτά είναι συγκριτικά ιδιαίτερα λαμπερός λόγω της έντασης των νεογέννητων υπέρλαμπρων άστρων που περιλαμβάνει. Επειδή βρίσκεται ακόμη σε νηπιακή ηλικία, το μέγεθός του υπολογίστηκε ότι είναι 25 φορές μικρότερο του δικού μας Γαλαξία και περιλαμβάνει μόνο το 1% των άστρων του δικού μας· διαθέτει δηλαδή, μόνο ένα δισεκατομμύριο άστρα. Παρ’ όλα αυτά ο ρυθμός γέννησης νέων άστρων στον απόμακρο αυτόν γαλαξία είναι 20 φορές μεγαλύτερος του δικού μας.

## Πηγές
* ESA: Most distant galaxy
* Spacetelescope
* Hubble team breaks cosmic distance record
* The size of the universe

Κατηγορία:Μεγάλη Άρκτος
Κατηγορία:Νάνοι γαλαξίες
Άνουντ Ιάκωβος

Ο **Άνουντ Ιάκωβος** ή απλώς **Ιάκωβος** (σουηδικά:*Anund Jakob*) ήταν Βασιλιάς της Σουηδίας από το 1022 μέχρι το 1050. Ήταν γιος του Όλαφ Σκότκονουνγκ και της Έστριντ των Οβοτριτών. Θεωρείται ότι γεννήθηκε είτε το 1008 είτε το 1010. Ο Αδάμ της Βρέμης έχει εξηγήσει ότι το όνομα "Άνουντ" προστέθηκε από τους Σουηδούς, καθώς δεν αρκούσε μόνο το χριστιανικό "Ιάκωβος" για την άνοδό του στην εξουσία.

Στην πολιτική του ατζέντα περιλαμβανόταν η διατήρηση της ισορροπίας των δυνάμεων στη Σκανδιναβία, κάτι που εξηγείται με την υποστήριξη που παρείχε στους Νορβηγούς βασιλείς Όλαφ Β΄ και Μάγκνους Α΄, εναντίον του Δανού βασιλιά Κνούτου, κατά τη διάρκεια των δεκαετιών του 1020 και 1030. Το 1026 ή το 1025 στη Μάχη του Χέλγκο, ο Άνουντ και ο Όλαφ υπέστησαν στρατηγική ήττα από τον Κνούτο, μολονότι στο Αγγλοσαξωνικό χρονικό αναφέρεται ότι οι Σουηδοί κέρδισαν τη μάχη. Όταν ο Μάγκνους έγινε βασιλιάς της Δανίας το 1042, ο Άνουντ Ιάκωβος τον υποστήριξε μέχρι το 1047, έτος κατά το οποίο απεβίωσε ο Μάγκνους.

Η βασιλεία του Άνουντ χρονολογείται από το 1022 μέχρι το 1050, αν και υπάρχει μια μεγάλη αβεβαιότητα για το έτος που πέθανε. Θεωρείται ότι ήταν ζωντανός το 1049, ενώ ο αδελφός και διάδοχός του Εδμόνδος ο Γηραιός είναι βέβαιο ότι κυβερνούσε τη Σουηδία κατά το καλοκαίρι του 1060.

## Παραπομπές



Ανουντ Ιακωβος
Κατηγορία:Δυναστεία του Μούνσε
Εργολάβος (γλυκό)

Ο **εργολάβος** είναι γλυκό με κύρια συστατικά τη μαρέγκα και το αμύγδαλο.

## Ονομασία

## Υλικά
*αμύγδαλα
*ζάχαρη άχνη
*ασπράδι αυγών

## Τρόπος παρασκευής
Αρχικά τα τριμμένα αμύγδαλα ανακατεύονται με τη ζάχαρη άχνη και με μέρος από το ασπράδι του αυγού. Στη συνέχεια το μείγμα τοποθετείται στο μίξερ με το υπόλοιπο ασπράδι και ανακατεύεται μέχρι να γίνει κρέμα. Στη συνέχεια χρειάζεται περίπου 20 λεπτά ψήσιμο στους 180οC.

### Παραλλαγές

Υπάρχουν διάφορες παραλλαγές του γλυκού στο σχήμα (μακρόστενοι ή στρογγυλοί) και στη ζύμη (με καρύδα, γεμιστοί με μαρμελάδα κ.α.).

## Κόστος
Η συνταγή για τους εργολάβους είναι εύκολη, γρήγορη και οικονομική.

## Παραπομπές

Κατηγορία:Ελληνικά επιδόρπια
Έρικ ο Νικηφόρος

Ο **Έρικ ΣΤ΄ ο Νικηφόρος** (αρχαία σκανδιναβικά: *Eiríkr inn sigrsæli*, σουηδικά: *Erik Segersäll*) θεωρείται ο πρώτος ιστορικός βασιλιάς της Σουηδίας για τον οποίο όμως λίγα είναι γνωστά. Υπάρχει αμφισβήτηση για το αν ήταν όντως βασιλιάς καθώς ο γιος του Όλαφ Σκότκονουνγκ πιστοποιείται ως ο πρώτος ηγεμόνας που έγινε αποδεκτός από τους Σουηδούς και τους Γεάτες.
Μερικές φορές ο Έρικ ο Νικηφόρος αναφέρεται ως Ερρίκος Ε΄ ή ΣΤ΄, λόγω αναθεώρησης της αρίθμησης των Σουηδών μοναρχών στην οποία προχώρησε ο Ερρίκος ΙΔ΄ της Σουηδίας με βάση τη μυθολογική ιστορία της Σουηδίας. Επιπλέον αν υπήρξαν άλλοι μονάρχες της χώρας με το όνομα Ερρίκος πριν τον Ερρίκο τον Νικηφόρο, αποτελεί και αυτό θέμα αμφισβήτησης μεταξύ των ιστορικών. Η αρίθμηση και των μετέπειτα μοναρχών που έφεραν το όνομα Έρικ είναι προβληματική.

Απέκτησε τον χαρακτηρισμό *"Νικηφόρος"* λόγω της νίκης του στη Μάχη του Φιρισβέλιρ κοντά στην Ουψάλα. Το βασίλειό του φέρεται να εκτεινόταν από την περιοχή της λίμνης Μέλαρεν ως την Βαλτική Θάλασσα και στα νότια ως το Μπλεκίνγκε. Σύμφωνα με τον Αδάμ της Βρέμης απέκτησε για ένα μικρό διάστημα τον έλεγχο της Δανίας μετά τη νίκη του επί του Σβεν Α΄ της Δανίας.

## Παραπομπές



## Πηγές
*Lagerqvist & Åberg Kings and Rulers of Sweden
*Lindkvist, Thomas (2003), «Kings and provinces in Sweden», The Cambridge History of Scandinavia
*Harrison, Dick (2009), Sveriges historia 600-1350
*Jones, Gwyn (1973), A History of the Vikings, Oxford University Press

Κατηγορία:Βασιλείς της Σουηδίας
Κατηγορία:Δυναστεία του Μούνσε
HMS Cordelia (1914)

Το **HMS ''Cordelia*** ήταν ελαφρύ [[καταδρομικό]] κλάσης *C* το οποίο ναυπηγήθηκε για το [[Βασιλικό Ναυτικό]] και γνώρισε πολεμική δράση στον [[ΑΠΠ|Α΄ Παγκόσμιο Πόλεμο]].

== Κατασκευή ==
Ναυπηγήθηκε στο Pembroke στην [[Ουαλία]]. Οι εργασίες ξεκίνησαν την 21η&nbsp;Ιουλίου 1913, η [[καθέλκυση]] έλαβε χώρα την 23η&nbsp;Φεβρουαρίου 1914 και το πλοίο ολοκληρώθηκε τον Ιανουάριο του 1915.

== Επιχειρησιακή ιστορία ==

=== Α΄ Παγκόσμιος Πόλεμος ===
Το *Cordelia* εντάχθηκε στην 1η&nbsp;Μοίρα Ελαφρών Καταδρομικών του [[Μεγάλος Στόλος|Μεγάλου Στόλου]] (Grand Fleet) και έλαβε μέρος στη [[ναυμαχία της Γιουτλάνδης]]. Από το 1917 μέχρι τον Απρίλιο του 1919 ανήκε στην δύναμη της 4ης&nbsp;Μοίρας Ελαφρών Καταδρομικών του Μεγάλου Στόλου.

=== Μεταπολεμική περίοδος ===
Το Ιούνιο του 1919 το *Cordelia* μεταφέρθηκε στο Devonport και λίγο αργότερα στην εφεδρεία. Τον Ιανουάριο του 1920 εντάχθηκε στην 2η Μοίρα Ελαφρών Καταδρομικών του [[Στόλος του Ατλαντικού (Ηνωμένο Βασίλειο)|Στόλο του Ατλαντικού]].

Το 1921 το *Cordelia* μαζί με τα καταδρομικά [[HMS Caledon (D53)|HMS *Caledon*]], [[HMS Castor (1915)|HMS *Castor*]] και [[HMS Curacoa (D41)|HMS *Curacoa*]] και τα [[αντιτορπιλικό|αντιτορπιλικά]] [[HMS Vanquisher (D54)|HMS *Vanquisher*]], [[HMS Vectis (D51)|HMS *Vectis*]], [[HMS Venetia (D53)|HMS *Venetia*]], [[HMS Viceroy (D91)|HMS *Viceroy*]], [[HMS Violent (D57)|HMS *Violent*]], [[HMS Viscount (D92)|HMS *Viscount*]], [[HMS Winchelsea (D46)|HMS *Winchelsea*]] και [[HMS Wolfhound (D56)|HMS *Wolfhound*]] έπλευσαν στην [[Βαλτική Θάλασσα|Βαλτική]]. Επισκέφθηκαν διάφορες πόλεις, ξεκινώντας από το [[Γκντανσκ|Ντάντσιχ]] και συνεχίζοντας στο [[Μέμελ]], τη [[Λιέπαγια]], τη [[Ρίγα]], το [[Τάλιν]], το [[Ελσίνκι]], τη [[Στοκχόλμη]], την [[Κοπεγχάγη]], το [[Γκέτεμποργκ]] και το [[Όσλο]].

Ενώ μαινόταν ο [[Ιρλανδικός Εμφύλιος Πόλεμος]] (1922), το *Cordelia'' πραγματοποιούσε περιπολίες στα ανοικτά της Ιρλανδίας. Το Δεκέμβριο του 1922 αποσύρθηκε,  ενώ το επόμενο έτος πωλήθηκε για σκραπ.

## Παραπομπές


## Βιβλιογραφία
*
*Jane's Fighting Ships of World War One (1919), Jane's Publishing Company
*Ships of the Caroline class

## Εξωτερικοί σύνδεσμοι
* 

Κατηγορία:Καταδρομικά κλάσης C
Εδμόνδος ο Γηραιός

Ο **Εδμόνδος ο Γηραιός** (σουηδικά: *Emund den gamle*, 1000 - 1060) ήταν βασιλιάς της Σουηδίας από το 1050 έως το 1060. Ήταν νόθος γιος του Όλαφ Σκότκονουνγκ και της ερωμένης του Έντλα. Σύζυγος του Εδμόνδου ήταν η Άστριντ Νγιαλσντότερ, κόρη Νορβηγού ευγενή, με την οποία φέρεται να απέκτησε τρία παιδιά.

Διαδέχτηκε τον αδελφό του Άνουντ Ιάκωβο ως βασιλιά της Σουηδίας γύρω στο 1050. Ο Εδμόνδος απέκτησε την προσωνυμία *ο Κακός* ("Slemme"), εξαιτίας της στάσης του εναντίον της Αρχιεπισκοπής της Βρέμης και υπέρ του Άγγλου ιεραποστόλου Οσμούνδου. Στο *[[Δίκαιο του Βαστεργκότλαντ]]* αναφέρεται ότι ο Εδμόνδος γινόταν ένας δυσάρεστος άνδρας, όταν ήθελε να επιτύχει ένα στόχο και ότι φρόντισε να οριοθετήσει τα σύνορα μεταξύ Σουηδίας και Δανίας.

Το προσωνύμιο *Γηραιός* του αποδίδεται από τον Αδάμ της Βρέμης και θεωρείται ότι του δόθηκε εξαιτίας της μεγάλης του ηλικίας, ή επειδή ήταν μεγαλύτερος από τον αδελφό του Άνουντ Ιάκωβο.

Ο Ε(δ)μόνδος ήταν ο τελευταίος βασιλιάς του Οίκου του Μούνσε, καθώς και οι δύο γιοι του απεβίωσαν πριν από εκείνον. Στον θρόνο τον διαδέχτηκε ο γαμπρός του Στένκιλ, σύζυγος της κόρης του Ινγκαμόντερ. 

## Παραπομπές


Κατηγορία:Βασιλείς της Σουηδίας
Κατηγορία:Δυναστεία του Μούνσε
HMS Cordelia

Τέσσερα πλοία του Βασιλικού Ναυτικού είχαν το όνομα **HMS ''Cordelia***:

*[[HMS Cordelia (1808)|HMS *Cordelia* (1808)]] - πλοίο με δέκα πυροβόλα κλάσης *Cherokee* το οποίο καθελκύστηκε το 1808 και πωλήθηκε το 1833.
*[[HMS Cordelia (1856)|HMS *Cordelia* (1856)]] - πλοίο με έντεκα πυροβόλα κλάσης *Racer* το οποίο καθελκύστηκε το 1856 και πωλήθηκε το 1870.
*[[HMS Cordelia (1881)|HMS *Cordelia* (1881)]] - [[κορβέτα]] κλάσης [[κορβέτα κλάσης Comus|*Comus*]] που καθελκύστηκε το 1881 και πωλήθηκε το 1904.
*[[HMS Cordelia (1914)|HMS *Cordelia* (1914)]] - [[καταδρομικό]] κλάσης *C'' το οποίο καθελκύστηκε το 1914 και πωλήθηκε το 1921.

## Πηγές
*

Κατηγορία:Ονομασίες πλοίων του Βασιλικού Ναυτικού
Λυσός

Η **Λυσός** είναι κοινότητα της επαρχίας Πάφου στην Κύπρο. Παλιά ήταν το κεφαλοχώρι της περιοχής της περιοχής της με Αστυνομικό Σταθμό και περιφερειακό Σχολείο, και μεχρί σήμερα Δασικό Σταθμό. Μεγάλο τμήμα της είναι μέσα στο Δάσος Πάφου

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Αξιοθέατα
Εντός των κοινοτικών ορίων Λυσού βρίσκεται ο **[[Σταυρός της Ψώκας]]**. Επισκέψιμες τοποθεσίες στον χώρο αποτελούν το **Εκκλησάκι του Τιμίου Σταυρού** και ο **Περιφραγμένος Χώρος Άγριας Ζωής**. Η περιοχή διαθέτει Ξενώνα, Καφετέρια και Εστιατόρειο.  Υπάρχει επίσης και Κατασκηνωτικός Χώρος.

Ο ταξιδιώτης μπορεί να επισκεφθεί Μονοπάτια της Φύσης καθώς και **Ποδηλατικές Διαδρομές**, όπως η διαδρομή από τον Σταυρό της Ψώκας έως το Σελλάδι της Μοσφιλιάς. Υπάρχουν επίσης διαδρομές για **πεζοπορία**, με αφετηρία τον Δασικό Σταθμό του Σταυρού της Ψώκας και τέρμα το χωριό Λυσός, ή περιοχές εκτός των κοινοτικών ορίων της Λυσού όπως η Μονή της Παναγίας του Κύκκου.

## Παραπομπές


Κατηγορία:Κοινότητες της Επαρχίας Πάφου
Πάντσο Γκονσάλες (ποδοσφαιριστής)

Ο **Σέσαρ Έκτορ « Πάντσο » Γκονσάλες** ήταν Γαλλοαργεντινός ποδοσφαιριστής και μετέπειτα προπονητής, γεννημένος στις 7 Δεκεμβρίου 1926 στο Μπουένος Άιρες και αποβιώσας στις 5 Μαρτίου 2016 στη Νις. Αγωνίστηκε στην θέση του κεντρικού αμυντικού από τις αρχές της δεκαετίας του 1950 έως και τις αρχές της δεκαετίας του 1960.

Έχοντας αναδειχθεί ποδοσφαιρικά στην Μπόκα Τζούνιορς, μεταγράφηκε στην ΟΖΚ Νις το 1951, όπου και κατέκτησε με την ομάδα συνολικά τρεις φορές το γαλλικό πρωτάθλημα και πιο συγκεκριμένα το 1952, το 1956 και το 1959, καθώς και δύο φορές το Κύπελλο Γαλλίας το 1952 και το 1954. Ολοκλήρωσε την αγωνιστική του καριέρα αγωνιζόμενος για λογαριασμό της ΦΚ Ναντ.

Όντας, πλέον, προπονητής, εργάστηκε, μεταξύ άλλων, στις ΟΖΚ Νις, ΣΚΟ Ανζέ, ΦΚ Ρουέν, καθώς και την εθνική ομάδα της Ακτής Ελεφαντοστού, με την οποία και έφτασε ως την τρίτη θέση του Κυπέλλου Εθνών Αφρικής του 1986. Μετά την ολοκλήρωση της προπονητικής του καριέρας, διετέλεσε διοικητικό στέλεχος της ΟΖΚ Νις. 

## Βιογραφία

## Σύλλογοι
### Ποδοσφαιριστής
* Προ του 1951 :  Μπόκα Τζούνιορς
* 1951-1961 :  ΟΖΚ Νις (D1, αρχηγός της ομάδας το διάστημα μεταξύ του 1955 και του 1961) 
* 1961-1963 :  ΦΚ Ναντ (D2, αρχηγός της ομάδας για διάστημα δύο σεζόν)

### Προπονητής
* 1964-1969 :  ΟΖΚ Νις (D2 έως το 1965)
* 1972-1973 :  ΦΚ Μπουρζ (D2)
* 1973-1975 :  ΣΚΟ Ανζέ (D2)
* 1976-1977 :  ΦΚ Ρουέν (D2 + 4 μήνες στην D1)
* 1981-1982 :  ΑΑΖ Μπλουά (D2)

## Διακρίσεις
### Παίκτης
* Πρωταθλητής Γαλλίας το 1952, το 1956 και το 1959 με την ΟΖΚ Νις
* Νικητής του Κυπέλλου Γαλλίας το 1952 και το 1954 με την ΟΖΚ Νις
* Φιναλίστ του Λατινικού Κυπέλλου το 1952 με την ΟΖΚ Νις
* Φιναλίστ του Τσάλεντζ των Πρωταθλητών το 1956 και το 1959 με την ΟΖΚ Νις
* Δευτεραθλητής Γαλλίας Β΄ Κατηγορίας το 1963 με την ΦΚ Ναντ

### Προπονητής
* Πρωταθλητής Γαλλίας Β΄ Κατηγορίας το 1965 με τη Νις, κατά την διάρκεια της πρώτης του σεζόν ως προπονητής

## Στατιστικά
### Ποδοσφαιριστής
* 296 συμμετοχές και 3 τέρματα στην Α΄ Κατηγορία
* 70 συμμετοχές στην Β΄ Κατηγορία
* 13 συμμετοχές στο Κύπελλο Πρωταθλητριών

### Προπονητής
* 200 αναμετρήσεις Α΄ Κατηγορίας
* 132 αναμετρήσεις Β΄ Κατηγορίας
* 6 αναμετρήσεις Κυπέλλου Κυπελλούχων

## Παραπομπές


## Εξωτερικός Σύνδεσμος
* Στατιστικά του Θέσαρ Έκτορ Γκονθάλες στο *footballdatabase.eu*

Κατηγορία:Γάλλοι ποδοσφαιριστές
Κατηγορία:Αργεντινοί ποδοσφαιριστές
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές ΦΚ Ναντ
Κατηγορία:Γάλλοι προπονητές ποδοσφαίρου
Κατηγορία:Προπονητές ποδοσφαίρου ΟΖΚ Νις
Κατηγορία:Προπονητές ποδοσφαίρου Μπουρζ 18
Κατηγορία:Προπονητές ποδοσφαίρου Εθνικής Ακτής Ελεφαντοστού
HMS Conquest

Τρία πλοία του Βασιλικού Ναυτικού είχαν το όνομα **HMS ''Conquest***:

* [[HMS Conquest (1794)|HMS *Conquest* (1794)]] - πλοίο με δώδεκα πυροβόλα που καθελκύστηκε το 1794 και πωλήθηκε το 1817.
* [[HMS Conquest (1878)|HMS *Conquest* (1878)]] - [[κορβέτα]] ποτ καθελκύστηκε το 1878 και πωλήθηκε το 1899.
* [[HMS Conquest (1915)|HMS *Conquest* (1915)]] - ελαφρύ [[καταδρομικό]] κλάσης *C'' που καθελκύστηκε το 1915 και πωλήθηκε το 1930.

## Δείτε επίσης
* HMS Conquestador

Κατηγορία:Ονομασίες πλοίων του Βασιλικού Ναυτικού
Άγιος Σάββας

Το όνομα **Άγιος Σάββας** μπορεί να αναφέρεται στα εξής:

## Πρόσωπα
*Άγιος Σάββας ο Ηγιασμένος
*Άγιος Σάββας της Σερβίας
*Άγιος Σάββας Β΄ της Σερβίας
*Άγιος Σάββας ο Γότθος
*Άγιος Σάββας ο Νέος ο εν Καλύμνω

## Οικισμοί
*Άγιος Σάββας (συνοικία Λευκωσίας)

## Θρησκευτικά κτίσματα

### Μονές

* Άγιος Σάββας της Καρόνος

### Ναοί

* Άγιος Σάββας (Παρίσι)

## Άλλα

* Ογκολογικό Νοσοκομείο Αθηνών Άγιος Σάββας
NGC 3079

Ο **[[Νέος Γενικός Κατάλογος|NGC]] 3079** είναι ραβδωτός σπειροειδής γαλαξίας ο οποίος απέχει περίπου 50 εκατομμύρια έτη φωτός από το Ηλιακό Σύστημα και βρίσκεται στον αστερισμό Μεγάλη Άρκτο. Τον ανακάλυψε ο αστρονόμος Ουίλιαμ Χέρσελ την 1η Απριλίου 1790. Αξιοσημείωτο χαρακτηριστικό του είναι η "φυσαλίδα" που έχει σχηματιστεί στο κέντρο του.

## Η κεντρική "φυσαλίδα"
Η φυσαλίδα στο κέντρο του NGC 3079 έχει έκταση περίπου 3.000 ετών φωτός και εκτείνεται για 3.500 περίπου έτη φωτός από το επίπεδο του γαλαξία. Εικάζεται ότι αποτελείται από σωματίδια που κινούνται με μεγάλες ταχύτητες και πως αυτά με την σειρά τους προέρχονται από τον σχηματισμό μεγάλου αριθμού νέων αστέρων. Η φυσαλίδα πιθανόν να σχηματίστηκε πριν από ένα εκατομμύριο χρόνια, ενώ προσομοιώσεις με υπολογιστή δείχνουν πως μια τέτοια φυσαλίδα σχηματίζεται κάθε δέκα εκατομμύρια χρόνια.

## Δείτε επίσης
* Γαλαξίας Σομπρέρο

## Αναφορές

## Εξωτερικοί σύνδεσμοι
* 

3079
29050
05387
Κατηγορία:Μεγάλη Άρκτος
Κατηγορία:Ραβδωτοί σπειροειδείς γαλαξίες
Τακάσι Τεζούκα

Ο **Τακάσι Τεζούκα** (ιαπωνικά:  手塚卓志), κάποιες φορές καταγραφόμενος με το ψευδόνυμό του, **Ten Ten**, είναι ένας σχεδιαστής βιντεοπαιχνιδιών που δουλεύει για την Nintendo. Όντας απόφοιτος του τμήματος σχεδιασμού του «大阪芸術大学» (πανέπιστήμιο της Ιαπωνίας), μπήκε στην εταιρία τον Απρίλιο του 1984 και έπαιξε σημαντικό ρόλο σε κάποιες από τις πιο επευφημημένες σειρές της Nintendo, όπως το Mario και το The Legend of Zelda. Ο Τεζούκα τρέφει συμπάθεια για μυθιστορήματα φαντασίας όπως *[[Ο Άρχοντας των Δαχτυλιδιών|Τον Άρχοντα των Δαχτυλιδιών]] *του Τζ. Ρ. Ρ. Τόλκιν, και έγραξε την ιστορία και το σενάριο για το The Legend of Zelda και το Zelda II: The Adventure of Link.

## Έργα

## Εξωτερικοί σύνδεσμοι
* 

Κατηγορία:Ιάπωνες σχεδιαστές βιντεοπαιχνιδιών
Τμήμα Αχαΐας

Το **Τμήμα ή Επιτροπεία Αχαΐας** ήταν διοικητική διαίρεση της Ελληνικής Πολιτείας από το 1828 έως το 1833 με έδρα την Παλαιά Πάτρα. Δημιουργήθηκε από τον κυβερνήτη Ιωάννη Καποδίστρια με το Ι' ψήφισμα της 13ης Απριλίου 1828 και ο πρώτος διοικητής, Έκτακτος επίτροπος, Γεώργιος Μαυρομμάτης διορίσθηκε στις 19 Απριλίου. 

Το τμήμα δημιουργήθηκε ενώ το Κάστρο της Πάτρας και το Κάστρο του Ρίου ήταν ακόμα κατεχόμενα από τον οθωμανικό στρατό. Η απελευθέρωση τους έγινε λίγους μήνες αργότερα από το Γαλλικό εκστρατευτικό σώμα του Νικολάου Μαιζών. Η έδρα του τμήματος, η Πάτρα, ήταν σχεδόν κατεστραμμένη, με 4.000 κατοίκους που είχαν απομείνει από τους 16.000 που είχε κατά την επανάσταση, δεν υπήρχε καμία δημόσια υπηρεσία κι έπρεπε να συσταθούν όλες από την αρχή ενώ επιδημία πανούκλας που ξεκίνησε στα Καλάβρυτα σκότωσε πολλούς κατοίκους ανάμεσα τους και τον γιο του επίτροπου.

Το πρώτο διοικητήριο, ξύλινο κυρίως, χτίστηκε το 1828 στην κεντρική οδό, τότε, της πόλης που ένωνε το λιμάνι με το κάστρο, η σημερινή οδός Αγίου Νικολάου. Το 1830 ο επίτροπος Μελάς νοικιάζει κτίριο για νέο διοικητήριο, δικαστήριο και δημαρχείο. Στον τομέα της δικαιοσύνης διορίσθηκε αστυνόμος, συστάθηκε δικαστήριο στην Πάτρα με δικαιοδοσία στα τμήματα Αχαΐας και Ήλιδος, δικαστήριο στο Αίγιο, ενώ συστάθηκε και ειρηνοδικείο στα Καλάβρυτα. Από τις πρώτες υπηρεσίες που συστάθηκαν ήταν και το λιμεναρχείο Πάτρας ενώ το εμπόριο εξυπηρετούνταν στα υποτυπώδη λιμάνια της Πάτρας, Αιγίου, Ρίου, Λαμπίρη, Ψαθόπυργου και Καραβοστασίου. Η διοικητική διαίρεση καταργήθηκε το 1833 και αντικαταστάθηκε με τον Νομό Αχαΐας και Ήλιδος. 

## Παραπομπές


## Πηγές
* Βασίλης Κ. Λάζαρης, *Καποδιστριακή Πάτρα*, εκδόσεις Περί Τεχνών, Πάτρα 2002, ISBN 960-8260-12-4
* Χρήστος Α. Μούλιας, *Το λιμάνι της σταφίδας, Πάτρα 1828-1900*, Εκδόσεις Περί τεχνών, Πάτρα 2000, ISBN 960-86814-0-5

Κατηγορία:Διοικητική διαίρεση της Ελλάδας 1828
Κατηγορία:Πολιτική ιστορία της Αχαΐας
Κατάλογος πόλεων της Αρμενίας

Η Αρμενία χωρίζεται σε δέκα επαρχίες (που λέγονται μαρζ), ενώ το Γερεβάν και τα προάστιά του αποτελεί ξεχωριστή διοικητική περιφέρεια. Κάθε επαρχία διοικείται από τον κυβερνήτη (μαρζπέτ) που διορίζεται από την κυβέρνηση. Ο διοικητής της περιφέρειας του Γερεβάν είναι ο Δήμαρχος, που διορίζεται από τον Πρόεδρο της χώρας. Η Αρμενία έχει 953 χωριά, 48 πόλεις και 932 κοινότητες, από τις οποίες 871 είναι αγροτικές και 61 αστικές.

## Κατάλογος

## Παραπομπές


Αρμενία
Στένκιλ

Ο **Στένκιλ** (*Stenkil*, 1030 - 1066) ήταν βασιλιάς της Σουηδίας ο οποίος βασίλεψε από το 1060 έως το 1066. Διαδέχτηκε τον Εδμόνδο το Γηραιό και έγινε ο πρώτος βασιλιάς από τον Οίκο του Στένκιλ. Υμνείται ως αφοσιωμένος χριστιανός, ωστόσο με μια συμβιβαστική στάση απέναντι στον παλιό παγανισμό. 

Δεν ήταν από την Ουψάλα αλλά σχετιζόταν με την προηγούμενη δυναστεία μέσω του γάμου του με την κόρη του Εδμόνδου, Ινγκαμόντερ.

Υποστήριξε τον εκχριστιανισμό της Σουηδίας και συνεργάστηκε με επισκόπους από την Αρχιεπισκοπή της Βρέμης. Ωστόσο, όταν ο Άνταλβαρντ ο Νεώτερος θέλησε να καταστρέψει το Ναό της Ουψάλας στην Σιγκτούνα, ο Στένκιλ σταμάτησε τα σχέδια του Άνταλβαρντ, καθώς φοβόταν μία εξέγερση των παγανιστών. Οι φόβοι ήταν μάλλον δικαιολογημένοι. Ο γιος του Στένκιλ, Ίνγκε Α΄ της Σουηδίας, καθαιρέθηκε και εξορίστηκε όταν θέλησε να ακυρώσει τις ειδωλολατρικές θυσίες στον ναό.

Ο Στένκιλ έμεινε στην ιστορία ως ο βασιλιάς που αγαπούσε τους δυτικούς Γεάτες, περισσότερο από όλους τους άλλους υπηκόους του, και επαινέθηκε ως μεγάλος τοξότης του οποίου τα χτυπήματα παρουσιάζονταν με θαυμασμό. Η παράδοση που θέλει τον Στένκιλ να είναι αγαπητός από τους Γεάτες φαίνεται να υποστηρίζεται και από τον Σνόρρι Στούρλουσον.

Πέθανε το 1066. Σύμφωνα με ένα θρύλο, τάφηκε στο "βασιλικό λόφο" κοντά στο Λεβένε. Οι τρεις γιοι του, Χάλστεν Στένκιλσον, Χάκαν ο Ερυθρός και Ίνγκε Α', έγιναν όλοι τους βασιλείς της Σουηδίας.

## Παραπομπές


Κατηγορία:Βασιλείς της Σουηδίας
Κατηγορία:Οίκος του Στένκιλ
Ερρίκος και Ερρίκος

Ο **Έρικ Ζ΄ και ο Έρικ Η΄ ** ήταν, σύμφωνα με τον Αδάμ της Βρέμης, δύο διεκδικητές του θρόνου του βασιλείου της Σουηδίας, γύρω στο 1066 με 1067, έπειτα από το θάνατο του βασιλιά Στένκιλ. Εκείνη η περίοδος αστάθειας για τη χώρα σημαδεύτηκε από τον πόλεμο που εξαπέλυσαν μεταξύ τους και είχε ως αποτέλεσμα να σκοτωθούν και οι δύο. Παρότι τίποτα περισσότερο δεν είναι γνωστό γι΄ αυτούς, μετέπειτα ιστορικοί έχουν υποστηρίξει ότι ο ένας από αυτούς ήταν ένας Χριστιανός γιος του Στένκιλ και ο άλλος ένας Παγανιστής. Εξαιτίας αυτής της θεώρησης, τους έχουν δοθεί τα ονόματα "Έρικ Στένκιλσον" και "Έρικ ο Παγανιστής", χωρίς ωστόσο να υπάρχει ιστορική βάση για την απόδοση αυτών των χαρακτηρισμών.

Μετά το θάνατο του Έρικ και του Έρικ, ο Χάλστεν, γιος του βασιλιά Στένκιλ, ανήλθε στο θρόνο.

## Παραπομπές


## Πηγές

*

Κατηγορία:Βασιλείς της Σουηδίας
HMS Concord (1916)

Το **HMS ''Concord*** ήταν ελαφρύ [[καταδρομικό]] κλάσης *C* το οποίο ναυπηγήθηκε για το [[Βασιλικό Ναυτικό]] και ήταν επιχειρησιακό στον [[ΑΠΠ|Α΄ Παγκόσμιο Πόλεμο]].

== Κατασκευή ==
Η [[Οθωμανική Αυτοκρατορία]] είχε παραγγείλει δύο ταχέα αναγνωριστικά καταδρομικά το 1914, όμως με το ξέσπασμα του Πρώτου Παγκοσμίου η κατασκευή τους ανεστάλη. Παρόλα αυτά σημαντικές ποσότητες υλικού είχαν διατεθεί ήδη για τη ναυπήγησή τους και μεγάλο μέρος αυτού αξιοποιήθηκε τελικά για την δημιουργία του *Concord* και του αδελφού πλοίου [[HMS Centaur (1916)|HMS *Centaur*]]. Τη ναυπήγηση ανέλαβε η [[Vickers Limited]], με τις εργασίες να ξεκινούν τον Φεβρουάριο του 1915 και την [[καθέλκυση]] να λαμβάνει χώρα την 1η Απριλίου 1916.

== Επιχειρησιακή ιστορία ==

=== Α΄ Παγκόσμιος Πόλεμος ===
Το *Concord* ολοκληρώθηκε τον Δεκέμβριο του 1916 και εντάχθηκε στην 5 Μοίρα Ελαφρών Καταδρομικών, που αποτελούσε τμήμα της [[Δύναμη Χάργουιτς|Δύναμης Χάργουιτς]] (Harwich Force). Ο σχηματισμός αυτός επιχειρούσε στην [[Βόρεια Θάλασσα]] με αποστολή την προστασία των ανατολικών προσβάσεων στο [[στενό του Ντόβερ]] και το [[κανάλι της Μάγχης]]. Παρέμεινε σε όλη την διάρκεια του πολέμου και μετά από αυτόν, μέχρι το Μάρτιο του 1919. Μετά από την συνθηκολόγηση της Γερμανίας έπλευσε τον Δεκέμβριο του 1918/Ιανουάριο του 1919 στην [[Βαλτική Θάλασσα|Βαλτική]] για να πραγματοποιήσει μαζί με το καταδρομικό [[HMS Cardiff (D58)|HMS *Cardiff*]] εθιμοτυπική επίσκεψη στην [[Κοπεγχάγη]] και για να παραλάβει απελευθερωθέντες Βρετανούς [[αιχμάλωτος πολέμου|αιχμαλώτους πολέμου]] από το [[Ντάντσιχ]] και το [[Στσέτσιν]].

=== Μεταπολεμική περίοδος ===
Το *Concord* εντάχθηκε στην 3η Μοίρα Ελαφρών Καταδρομικών του [[Στόλος της Μεσογείου|Στόλου της Μεσογείου]] μέχρι τον Ιούλιο του 1923, οπότε και στάλθηκε για επισκευές και ανανέωση. Τον Μάιο του 1924 επέστρεψε στην [[Μεσόγειος Θάλασσα|Μεσόγειο]], ξανά στην 3η Μοίρα. Το 1925 στάλθηκε στον [[Σταθμό Αυστραλίας]] (Australian Station) για να αντικαταστήσει το [[HMAS Brisbane (1915)|HMAS *Brisbane*]] και από το 1925 ως το 1926 ήταν στον [[Σταθμό Κίνας]] (China Station). Το 1926 επέστρεψε στην 3η Μοίρα στην Μεσόγειο και παρέμεινε επιχειρησιακό με αυτήν μέχρι να σταλεί στην εφεδρεία στο [[Πόρτσμουθ]] τον Οκτώβριο του 1917. Τον Φεβρουάριο του 1928 μετέφερε στρατεύματα στην  Κίνα και την περίοδο Οκτωβρίου-Νοεμβρίου του ίδιου έτους πραγματοποιήθηκε ανανέωση και επισκευή του. Εν συνεχεία αξιοποιήθηκε από το σχολείο διαβιβάσεων στο Πόρτσμουθ μέχρι τον Ιανουάριο του 1933. Το 1932 ανέλαβε επίσης την μεταφορά του εξόριστου νεκρού βασιλιά [[Εμμανουήλ Β΄ της Πορτογαλίας]] στην [[Λισαβόνα]].

Παροπλίστηκε το 1933 και πωλήθηκε για [[σκραπ]] το 1935.

== Παραπομπές ==
<references />

== Βιβλιογραφία ==
*
**Jane's Fighting Ships of World War I* (1919), Jane's Publishing Company
*[http://www.worldwar1.co.uk/light-cruiser/hms-Centaur.html Ships of the *Centaur'' class]

## Εξωτερικοί σύνδεσμοι
* 

Κατηγορία:Καταδρομικά κλάσης C
Χάλστεν Στένκιλσον

Ο **Χάλστεν Στένκιλσον** (σουηδικά: *Halsten Stenkilsson*, 1050 - μετά το 1081) ήταν βασιλιάς της Σουηδίας αρχικά την περίοδο 1067 ως 1070 και, έπειτα, μαζί με τον αδελφό του Ίνγκε Α΄ το 1079 ως το 1084. Ήταν γιος του βασιλιά Στένκιλ και της συζύγου του Ινγκαμόντερ.

Λίγα είναι γνωστά για την περίοδο της βασιλείας του. Ο χρονικογράφος Αδάμ της Βρέμης αναφέρει ότι ο Χάλστεν εξελέγη βασιλιάς μετά το θάνατο των δύο διεκδικητών του θρόνου, του Ερρίκου και του Ερρίκου, όμως εκθρονίστηκε λίγο αργότερα. Το ότι βασίλευσε μαζί με τον αδελφό του Ίνγκε φαίνεται να επιβεβαιώνεται από μία παπική επιστολή του 1081, στην οποία ο Πάπας Γρηγόριος Ζ΄, αναφέρει τους δύο βασιλείς με τα αρχικά *Α* και *Ι*.). Μολονότι, ιστορικοί θεωρούν ότι πιθανόν αντί για τον Χάλστεν να εννοείται στην επιστολή ο βασιλιάς Χάκαν ο Ερυθρός. 

Σύμφωνα με το Δίκαιο του Βαστεργκότλαντ, ο Χάλστεν υπήρξε ευγενικός και εύθυμος και όποτε ασχολούνταν με κάποια υπόθεση έκρινε δίκαια. Αυτά του τα χαρακτηριστικά τον έκαναν αγαπητό και με το θάνατό του, που δεν είναι γνωστό πότε συνέβη, η Σουηδία θρήνησε την απώλειά του. 

Ο Χάλστεν ήταν ο πατέρας του Φιλίππου της Σουηδίας και του Ίνγκε Β΄ του Νεότερου.

## Παραπομπές



Κατηγορία:Βασιλείς της Σουηδίας
Κατηγορία:Οίκος του Στένκιλ
HMS Concord

Πέντε πλοία του Βασιλικού Ναυτικού είχαν το όνομα HMS *Concord*:

* HMS ''Concord'' (1649) - ολλανδικό πλοίο με 24 πυροβόλα που πέρασε στην κατοχή των Βρετανών το 1649. Πωλήθηκε το 1659.
* HMS ''Concord'' (1697) - γαλλικό πλοίο που πέρασε στην κατοχή των Βρετανών το 1697. Η κατάληξή του δεν είναι γνωστή.
* HMS ''Concorde'' (1783) - γαλλικό πλοίο πέμπτης τάξης με 36 πυροβόλα που πέρασε στην κατοχή των Βρετανών το 1783 και πωλήθηκε το 1811.
* HMS ''Concord'' (1916) - ελαφρύ καταδρομικό κλάσης *[[καταδρομικό κλάσης C|C]]* το οποίο καθελκύστηκε το 1916 και διαλύθηκε το 1935.
* HMS ''Concord'' (R63) - αντιτορπιλικό κλάσης *[[αντιτορπιλικό κλάσης C (1943)|C]]* το οποίο καθελκύστηκε το 1945 ως HMS *Corso* αλλά μετονομάστηκε το 1946. Διαλύθηκε το 1962.

Κατηγορία:Ονομασίες πλοίων του Βασιλικού Ναυτικού
Χάκαν ο Ερυθρός

Ο **Χάκαν ο Ερυθρός** (σουηδικά: *Håkan Rode*) ήταν Βασιλιάς της Σουηδίας, κυβερνώντας για περίπου μια δεκαετία κατά το δεύτερο μισό του 11<sup>ου</sup> αιώνα. Υπάρχουν λίγες πληροφορίες σχετικά με αυτόν και είναι ως επί το πλείστον αντιφατικές. Το παρωνύμιό του "ο Ερυθρός" αναφέρεται στο Δίκαιο του Βαστεργκότλαντ, όπου και αναφέρεται ότι γενέτειρά του ήταν το Λεβένε.

Παρά τις αντιφάσεις σχετικά με τις πηγές, η θέση του Χάκαν ως μέλος της δυναστείας του Στένκιλ είναι γενικά αποδεκτή. Η βασιλεία του εικάζεται ότι ξεκίνησε από το 1070 σε ορισμένες περιοχές της Σουηδίας και από το 1075 στο Ούπλαντ. Προκάτοχός του ήταν ο Χάλστεν Στένκιλσον. 

Σύμφωνα με την Εγκυκλοπαίδεια Μπριτάνικα, η περίοδος εκείνη για τη Σουηδία χαρακτηρίζεται ως το τέλος της Εποχής των Βίκινγκς, στιγματισμένη από εμφύλιες συρράξεις. Ο χρονικογράφος Αδάμ της Βρέμης αναφέρει ότι ο Χάκαν εξελέγη βασιλιάς μετά την εκθρόνιση του Χάλστεν και την απόρριψη της υποψηφιότητας του Άνουντ Γκάρντσκε.

## Παραπομπές


Κατηγορία:Βασιλείς της Σουηδίας
Κατηγορία:Οίκος του Στένκιλ
Μνασέας ο Κυρηναίος

Ο **Μνασέας ο Κυρηναίος** (6ος/5ος αιώνας π.Χ.) ή ο **Λίβυος**, ήταν αρχαίος Έλληνας ολυμπιονίκης με καταγωγή από την αποικία της Κυρήνης στη Λιβύη, ο οποίος στέφθηκε νικητής στο αγώνισμα του οπλιτόδρομου κατά τους 74ους (484 π.Χ.) ολυμπιακούς αγώνες της αρχαιότητας, και σύμφωνα με τον ιστορικό του 2ου αιώνα μ.Χ. Παυσανία ο ανδριάντας του στην Ολυμπία είχε φιλοτεχνηθεί από τον γλύπτη Πυθαγόρα τον Ρήγιο και βρισκόταν δίπλα από αυτόν του ολυμπιονίκη Βύκελου του Σικυώνιου. Ο Μνασέας ήταν πιθανώς ο πρώτος ολυμπιονίκης από την περιοχή της Κυρηναϊκής και Αιγύπτου, ενώ και ο γιος του ο Κρατισθένης υπήρξε ολυμπιονίκης του τέθριππου.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Κυρηναίοι ολυμπιονίκες
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι ολυμπιονίκες (5ος αιώνας π.Χ.)
HMS Canterbury

Τρία πλοία του Βασιλικού Ναυτικού είχαν το όνομα **HMS ''Canterbury***, από την [[Κάντερμπερι|ομώνυμη πόλη]] της [[Αγγλία|Αγγλίας]]:

* [[HMS Canterbury (1692)|HMS *Canterbury* (1692)]] - πλοίο με οκτώ πυροβόλα το οποίο αγοράστηκε το 1692, βυθίστηκε το 1703, ανασύρθηκε και πωλήθηκε.
* [[HMS Canterbury (1693)|HMS *Canterbury* (1693)]] - πλοίο τέταρτης τάξης με 60 πυροβόλα το οποίο καθελκύστηκε το 1693, ανακατασκευάστηκε το 1722 και 1744 και διαλύθηκε το 1770.
* [[HMS Canterbury (1915)|HMS *Canterbury* (1915)]] - [[καταδρομικό]] κλάσης *C* το οποίο καθελκύστηκε το  1915 και διαλύθηκε 1934.
* To HMS *Canterbury Castle* ήταν μία [[κορβέτα]] κλάσης *Castle* που ακυρώθηκε το 1943.

== Δείτε επίσης ==
* [[HMNZS Canterbury|HMNZS *Canterbury'']]

Κατηγορία:Ονομασίες πλοίων του Βασιλικού Ναυτικού
Μυρκία

Η **Μυρκία** *(*'Myrcia*')*, είναι γένος της οικογένειας των ανθοφόρων φυτών των Μυρτίδων ή Μυρτοειδών *(Myrtaceae)*, περιγράφεται ως γένος με αυτό το όνομα το 1827. Από το 2015, περιέχει περίπου 770 είδη. Είναι διανεμημένα στην Κεντρική και Νότια Αμερική, το Μεξικό και τις Δυτικές Ινδίες.

## Επιλεγμένα είδη

### Παλαιότερα τοποθετημένο εδώ
* *Plinia cauliflora* *(Mart.) Kausel* (ως *M. jaboticaba* *Baill.*)

## Παραπομπές


## Εξωτερικοί σύνδεσμοι

Κατηγορία:Μυρτοειδή
HMS Canterbury (1915)

Το **HMS ''Canterbury*** ήταν καταδρομικό κλάσης *C* του [[Βασιλικό Ναυτικό|Βασιλικού Ναυτικού]] το οποίο συμμετείχε σε επιχειρήσεις στον [[ΑΠΠ|Α΄ Παγκόσμιο Πόλεμο]] και τον [[Ρωσικός Εμφύλιος Πόλεμος|Ρωσικό Εμφύλιο Πόλεμο]].

== Κατασκευή ==
Οι εργασίες ξεκίνησαν την 28η&nbsp;Οκτωβρίου 1914, η [[καθέλκυση]] έλαβε χώρα την 21η&nbsp;Δεκεμβρίου 1915 και το σκάφος ολοκληρώθηκε τον Μάιο του 1916.

== Επιχειρησιακή ιστορία ==

=== Α΄ Παγκόσμιος Πόλεμος ===
Το *Canterbury* εντάχθηκε το 1916 στην 3η&nbsp;Μοίρα Μάχης του [[Μέγας Στόλος|Μεγάλου Στόλου]] (Grand Fleet) και συμμετείχε με αυτήν στη [[ναυμαχία της Γιουτλάνδης]]. Στα 1916-18 ανήκε στην 5η&nbsp;Μοίρα Ελαφρών Καταδρομικών που αποτελούσε τμήμα της [[Δύναμης Χάργουιτς|Δύναμη Χάργουιτς]] (Harwich Force) και επιχειρούσε στην [[Βόρεια Θάλασσα]] με κύρια αποστολή την προστασία των ανατολικών προσβάσεων στα [[στενά του Ντόβερ]] και το [[κανάλι της Μάγχης]]. Στις 5 Ιουνίου 1917 βύθισε από κοινού με τα ελαφρά καταδρομικά [[HMS Centaur (1916)|HMS *Centaur*]] και [[HMS Conquest (1915)|HMS *Conquest*]] την γερμανική [[τορπιλάκατος|τορπιλάκατο]] *S&nbsp;20* στα ανοικτά του [[Βέλγιο|Βελγίου]]. Το 1918 στάλθηκε στο [[Αιγαίο Πέλαγος|Αιγαίο]] όπου και παρέμεινε μέχρι το τέλος του πολέμου.

=== Μεταπολεμική περίοδος ===
Μετά το τέλος της σύρραξης το *Canterbury* υπηρέτησε στην [[Μαύρη Θάλασσα]], λαμβάνοντας μέρος στις επιχειρήσεις κατά των [[Μπολσεβίκοι|μπολσεβίκων]] κατά τον [[Ρωσικός Εμφύλιος Πόλεμος|Ρωσικό Εμφύλιο Πόλεμο]]. Το Νοέμβριο του 1919 έφτασε στο [[Πόρτσμουθ]] και εντάχθηκε στην 1η Μοίρα Ελαφρών Καταδρομικών του [[Στόλος του Ατλαντικού (Ηνωμένο Βασίλειο)|Στόλου του Ατλαντικού]]. Στα 1920-22 το *Canterbury* ανήκε στο Σχολείο του Πόρτσμουθ και στα 1922-24 στον εφεδρικό στόλο. Εντάχθηκε στην 2η Μοίρα του Στολου του Ατλαντικού τον Μάιο του 1924 ενώ τον Ιούνιο του επόμενου έτους ξεκίνησε πρόγραμμα επισκευών και ανανέωσής του.

Το Νοέμβριο του 1926 το *Canterbury'' επέστρεψε στον Ατλαντικό ξανά με την 2η&nbsp;Μοίρα. Στα 1930-31 και ξανά το 1932 μετέφερε στρατεύματα στην Κίνα. Τελικά αποσύρθηκε τον Δεκέμβριο του 1933. Το επόμενο έτος πωλήθηκε για σκραπ. Σήμερα σώζεται η καμπάνα του καταδρομικού στον Καθεδρικό του Κάντερμπερι και το έμβλημά του στο Εθνικό Ναυτικό Μουσείο στο Γκρήνουιτς.

## Παραπομπές



## Βιβλιογραφία
*
*Jane's Fighting Ships of World War One (1919), Jane's Publishing Company
*Ships of the Cambrian class

## Εξωτερικοί σύνδεσμοι
* 

Κατηγορία:Καταδρομικά κλάσης C
Άνουντ Γκάρντσκε

Ο **Άνουντ Γκάρντσκε** (σουηδικά: *Anund Gårdske*) ήταν Βασιλιάς της Σουηδίας για ένα σύντομο διάστημα, γύρω στο 1070, σύμφωνα με τον χρονικογράφο Αδάμ της Βρέμης. Σύμφωνα με αυτή την πηγή ο Άνουντ προήλθε από τη Ρωσία του Κιέβου, πιθανόν από τη Στάραγια Λάντογκα. Το *Γκάρντσκε* σημαίνει ότι προερχόταν από το Γκαρνταρίκι (όρος που χρησιμοποιούσαν οι Σκανδιναβοί για τη Ρωσία του Κιέβου). Ως Χριστιανός αρνήθηκε να προχωρήσει σε θυσίες για τους Σκανδιναβούς θεούς στο Ναό της Ουψάλας, κάτι που οδήγησε στην εκθρόνισή του γύρω στο 1075.

Μία θεωρία υποστηρίζει ότι ο Άνουντ και ο Ίνγκε Α΄ ήταν το ίδιο άτομο, καθώς διάφορες πηγές αναφέρουν τον Ίνγκε ως υποστηρικτή του Χριστιανισμού. Επίσης, στο Σάγκα του Χέρβορ περιγράφεται πως ο Ίνγκε απορρίφθηκε για την άρνησή του να διαχειριστεί τα θυσιαστήρια και εξορίστηκε στο Βάστεργκοτλαντ.

## Παραπομπές


Ανουντ Γκαρντσκε
Γαλαξίας του Διαβήτη

Ο **Γαλαξίας του Διαβήτη** (*Circinus Galaxy* ή **ESO 97-G13**) είναι γαλαξίας τύπου Σίφερτ, που βρίσκεται στον ομώνυμο αστερισμό. Είναι ένας από τους πλησιέστερους μεγάλους γαλαξίες, και πιθανώς ο δεύτερος κοντινότερος (ή και ο κοντινότερος, δείτε NGC 185) στη Γη γαλαξίας Σίφερτ. Παρατηρείται μόλις 4 μοίρες νότια από το Γαλαξιακό επίπεδο και απέχει 13 εκατομμύρια έτη φωτός από τη Γη. Ο Γαλαξίας του Διαβήτη διανύει μία εποχή άτακτων μεταβολών, καθώς αποβάλλει δακτυλίους αερίου από τον πυρήνα του. Ο εξώτατος από αυτούς τους δακτυλίους απέχει περίπου 700 έτη φωτός από το κέντρο του γαλαξία, ενώ ο εσώτατος 130 έτη φωτός. Παρά το ότι ο γαλαξίας μπορεί να παρατηρηθεί με σχετικώς μικρά τηλεσκόπια, δεν είχε γίνει αντιληπτή η ύπαρξή του μέχρι το 1977, επειδή ακριβώς προβάλλεται τόσο κοντά στο επίπεδο του δίσκου του Γαλαξία μας και το φως του προς εμάς διέρχεται μέσα από ποσότητες διαστρικής σκόνης του Γαλαξία μας. Ο Γαλαξίας του Διαβήτη είναι γαλαξίας Σίφερτ τύπου 2, με στενότερες φασματικές γραμμές υδρογόνου στο φάσμα του. Είναι γενικότερα ένας από τους πλησιέστερους γνωστούς ενεργούς γαλαξίες, αν και πιθανώς απέχει ελαφρώς περισσότερο από τον Κένταυρο Α.

Στον Γαλαξία του Διαβήτη εξερράγη ο υπερκαινοφανής αστέρας SN 1996cr, που ταυτοποιήθηκε πάνω από μία δεκαετία μετά την άφιξη του φωτός του στη Γη. Ανιχνεύθηκε για πρώτη φορά το 2001 ως ένα φωτεινό, μεταβλητό σώμα σε εικόνα του Διαστημικού τηλεσκοπίου Τσάντρα, αλλά δεν επιβεβαιώθηκε ότι ήταν υπερκαινοφανής μέχρι το 2007.

Ο Γαλαξίας του Διαβήτη, που απομακρύνεται από τη Γη με ταχύτητα 426 ± 25 χιλιόμετρα το δευτερόλεπτο, είναι ένας από 12 μεγάλους γαλαξίες (το επονομαζόμενο «Συμβούλιο των Γιγάντων») που περιβάλλουν την Τοπική ομάδα γαλαξιών, στην οποία ανήκουμε με τον Γαλαξία μας.

## Παραπομπές


## Εξωτερικοί σύνδεσμοι
* 
* Το Διαστημ. Τηλεσκόπιο «Τσάντρα» εξετάζει τον πυρήνα του Γαλαξία του Διαβήτη στις ακτίνες Χ
* Εικόνα στο ορατό φως από το Διαστημικό τηλεσκόπιο Χαμπλ

Γαλαξιας Διαβητη
Διαβητη
Ίνγκε Α΄ της Σουηδίας

Ο **Ίνγκε Α΄ ο Πρεσβύτερος** (περί το 1050 - 1110) από τον Οίκο του Στένκιλ ήταν βασιλιάς της Σουηδίας (1079 - 1084 και 1087 - 1105), · ήταν γιος του βασιλιά Στένκιλ και της συζύγου του Ινγκαμόντερ. Λίγα είναι γνωστά για την περίοδο της βασιλείας του, ενώ θεωρείται ότι μοιράστηκε την εξουσία με τον αδελφό του Χάλστεν Στένκιλσον. Υπάρχει, επίσης, η άποψη ότι κυβέρνησε μαζί με τον αδελφό του Χάκαν τον Ερυθρό. Μία άλλη υπόθεση αναφέρει ότι ο Άνουντ και ο Ίνγκε ήταν το ίδιο άτομο, εξαιτίας της υποστήριξης που είχαν στον Χριστιανισμό.

Γύρω στο έτος 1084 ο Ίνγκε Α΄ αναγκάστηκε να παραιτηθεί, εξαιτίας του μη σεβασμού που υπέδειξε για την παλαιά θρησκεία. Στον θρόνο τον διαδέχτηκε ο Μπλοτ-Σβεν, ο οποίος εξελέγη βασιλιάς. Μετά από τρεις χειμώνες, ο Ίνγκε Α΄ σκότωσε τον Μπλοτ-Σβεν και επανήλθε στον θρόνο. Σύμφωνα με το Δίκαιο του Βαστεργκότλαντ, ο Ίνγκε κυβέρνησε με ανδρεία και δεν παραβίασε ποτέ τους νόμους που είχαν γίνει δεκτοί κατά το παρελθόν.

## Oικογένεια
Νυμφεύτηκε την Έλενα του Έστεργκετλαντ, με την οποία ίδρυσε αργότερα το Αββαείο Βρέτα. Το ζευγάρι απέκτησε τέσσερα παιδιά:
* Χριστίνα, παντρεύτηκε τον Μστισλάβ Α΄ μεγάλο πρίγκιπα τού Κιέβου.
* Ράγκνβαλντ, πατέρας της Ίνγκριντ Ραγκνβαλντσντότερ.
* Μάργκαρετ Φρένκουλλα.
* Αικατερίνη, παντρεύτηκε τον Δανό πρίγκιπα Μπγιέρν Χάραλντσεν τον Σιδηρόπλευρο.

Ο γιος του Ίνγκε Α΄, ο Ράγκνβαλντ, απεβίωσε πριν από τον πατέρα του, και έτσι στον θρόνο βρέθηκαν οι ανιψιοί του Φίλιππος και Ίνγκε Β΄ ο Νεότερος.

## Παραπομπές


Κατηγορία:Βασιλείς της Σουηδίας
Κατηγορία:Οίκος του Στένκιλ
Μπλοτ-Σβεν

Ο **Μπλοτ-Σβεν** () ήταν βασιλιάς της Σουηδίας (1084 - 1087), το όνομα "Μπλοτ" σημαίνει θυσία στα σκανδιναβικά και φαίνεται να του αποδόθηκε καθώς εκείνος επέτρεψε την συνέχισε των παγανιστικών παραδόσεων και θυσιών.

Το 1084 βρισκόταν στο θρόνο της Σουηδίας ο Χριστιανός βασιλιάς Ίνγκε Α΄ της Σουηδίας, ο οποίος ήταν γαμπρός του Σβεν. Ο Σβεν αντικατέστησε στο θρόνο τον Χριστιανό γαμπρό του, όταν εκείνος αρνήθηκε να διαχειριστεί τα θυσιαστήρια του Ναού της Ουψάλας. Ωστόσο, δεν υπάρχει καμία αναφορά του Σβεν στο βασιλικό κατάλογο που αναγράφεται στο Δίκαιο του Βαστεργκότλαντ, γεγονός που υποδηλώνει ότι η εξουσία του δεν έφθασε ως το Βαστεργκότλαντ. Σύμφωνα με τον Σουηδό ιστορικό Άντολφ Σουκ ήταν πιθανώς το ίδιο πρόσωπο με τον Χάκαν τον Ερυθρό.

Σύμφωνα με το Σάγκα του Χέρβορ η κυριαρχία του Σβεν δεν διήρκεσε για πάνω από τρία έτη. Ο Ίνγκε, επιθυμώντας να ανακτήσει το βασίλειο, έβαλε φωτιά στο σπίτι του Σβεν. Παρότι ξέφυγε από το φλεγόμενο οίκημα, ο Σβεν έπειτα δολοφονήθηκε. Μία άλλη θεωρία θέλει τον Σβεν να πεθαίνει από την πυρκαγιά εντός του σπιτιού.

## Παραπομπές


Κατηγορία:Βασιλείς της Σουηδίας
Γκαμπί της βασίλισσας (Ημισλαβική άμυνα)

Η **Ημισλαβική άμυνα** (*Semi-Slav Defense*) είναι μια σκακιστική βαριάντα της ορθόδοξης άμυνας στο μη αποδεκτό γκαμπί της βασίλισσας, που χαρακτηρίζεται από τις κινήσεις (σε αλγεβρική σημειογραφία):
: 1. δ4 δ5
: 2. γ4 γ6
: 3. Ιζ3 Ιζ6
: 4. Ιγ3 ε6

Η βαριάντα αυτή μπορεί να επιτευχθεί από έναν αριθμό διαφορετικών ακολουθιών κινήσεων, με την προϋπόθεση ότι τα μαύρα θα προωθήσουν τα πιόνια τους στα τετράγωνα ε6 και γ6, έτσι το άνοιγμα μοιάζει με ένα είδος μίξης της Ορθόδοξης άμυνας και της Σλαβικής άμυνας.

## Θεωρία
Τα μαύρα απειλούν το λευκό πιόνι στο γ4, και το μπλοκάρουν εκεί μετά από ...β5. Τα λευκά μπορούν να το αποφύγουν αυτό με διάφορους τρόπους. Περίπου το 80% των παιχνιδιών συνεχίζουν με 5.Αη5 που αποτελεί μια άμεση θυσία πιονιού, ή 5.ε3 που περιορίζει την φυσική ανάπτυξη του αξιωματικού στο τετράγωνο η5. Άλλες πιθανές κινήσεις είναι η 5.Ββ3, η 5.η3 και η 5.γ:δ5, η τελευταίο εκ των οποίων, μετά από 5...ε:δ5, οδηγεί σε μια γραμμή της βαριάντας ανταλλαγής του μη αποδεκτού γκαμπί της βασίλισσας, όπου η πρόωρη ανάπτυξη του ίππου των λευκών, με την κίνηση Ιζ3, επιτρέπει στον αξιωματικό της βασίλισσας των μαύρων να αναπτυχθεί ελεύθερα, και έτσι συνήθως επιτυχάνεται ισότητα στη σκακιέρα (ECO κωδικοί D43 και D45).

## Βαριάντες
Η Ημισλαβική άμυνα καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* υπό τους κωδικούς D43–D49. Οι καταχωρήσεις φαίνονται αναλυτικά στον παρακάτω πίνακα:

## Παραπομπές


### Πηγές

* 
* 
* 
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Semi-Slav Defense 

Κατηγορία:Σκακιστικά ανοίγματα
Λίνας (ολυμπιονίκης)

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20468-452%20BC,%20Olympia.%2078-82th%20Olympiad.jpg|μικρογραφία|[Στατήρας της Ολυμπίας ο οποίος χρονολογείται μεταξύ της 82ης (452 π.Χ.)  και 78ης διοργάνωσης των αρχαίων ολυμπιακών αγώνων.]]
Ο **Λίνας** (5ος αιώνας π.Χ.), ήταν αρχαίος Έλληνας ολυμπιονίκης ο οποίος στέφθηκε νικητής στο αγώνισμα του οπλιτόδρομου κατά τους 81ους (456 π.Χ.) ολυμπιακούς αγώνες της αρχαιότητας, και η πόλη καταγωγής του δεν είναι γνωστή.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι ολυμπιονίκες (5ος αιώνας π.Χ.)
Φίλιππος της Σουηδίας

Ο **Φίλιππος της Σουηδίας** ή **Φίλιππος Χάλστενσον** (*Filip Halstensson*) ήταν βασιλιάς της Σουηδίας την περίοδο 1105–1118. Πατέρας του ήταν ο βασιλιάς Χάλστεν Στένκιλσον. Μαζί με τον αδελφό του Ίνγκε το Νεώτερο κυβέρνησαν από το 1105 ως διάδοχοι του θείου τους Ίνγκε Α΄ της Σουηδίας. Παρότι δεν είναι πολλά γνωστά γι΄ αυτόν, θεωρείται ότι ήταν ένας καλός βασιλιάς.

Σύμφωνα με το Σάγκα του Χέρβαραρ, ο Φίλιππος κυβέρνησε για ένα σύντομο μόνο διάστημα και το 1095 νυμφεύθηκε την Ινγκεγκέρδη της Νορβηγίας, κόρη του βασιλιά Χάραλντ Γ΄ της Νορβηγίας. Αργότερα, ξαναπαντρεύτηκε μια Ρωσίδα πριγκίπισσα, χωρίς να αποκτήσει απογόνους. Θεωρείται ότι πέθανε το 1118 και ενταφιάστηκε στο Αββαείο Βρέτα.

## Παραπομπές


Κατηγορία:Βασιλείς της Σουηδίας
Κατηγορία:Οίκος του Στένκιλ
Τμήμα Ήλιδος

Το **Τμήμα ή Επιτροπεία Ήλιδος** ήταν διοικητική διαίρεση της Ελληνικής Πολιτείας από το 1828 έως το 1833 με έδρα τον Πύργο. Δημιουργήθηκε από τον κυβερνήτη Ιωάννη Καποδίστρια με το Ι' ψήφισμα της 13ης Απριλίου 1828 και πρώτος διοικητής, Έκτακτος επίτροπος, διορίσθηκε ο Σπυρίδων Καλογερόπουλος ο οποίος την ίδια χρονιά αντικαταστάθηκε από τον Παναγιώτη Αναγνωστόπουλο. Η διοικητική διαίρεση καταργήθηκε το 1833 και αντικαταστάθηκε με τον Νομό Αχαΐας και Ήλιδος.

## Παραπομπές


Κατηγορία:Διοικητική διαίρεση της Ελλάδας 1828
Κατηγορία:Πολιτική ιστορία της Ηλείας‎
Ακονιτί

**Ακονιτί** (πολυτονικό: *ἀκονῑτί*) ή **ακονητί**, ονομαζόταν κατά την αρχαιότητα η νίκη χωρίς αγώνα, και ετυμολογικά σήμαινε χωρίς κάποιος να σκονιστεί. Σε γενικότερο πλαίσιο είχε επίσης και την έννοια του χωρίς κόπο και με ιδιαίτερη ευκολία. Παρόμοιες χρήσεις ήταν και *αναιμωτί* (χωρίς να ματώσει) ή *ανιδρωτί* (χωρίς να ιδρώσει), ωστόσο το να νικά κάποιος *ακονιτί* ήταν τίτλος τιμής.Στα λατινικά ο αντίστοιχος όρος είναι *sine pulvere*. Ο όρος χρησιμοποιούταν και για μάχες, εκτός από τον αθλητισμό.

Το να νικά κάποιος χωρίς αγώνα συνέβαινε στις περιπτώσεις όπου ο αθλητής ήταν ο μόνος διαγωνιζόμενος, είτε λόγω φόβου των αντιπάλων (κυρίως στα αγωνίσματα συμπλοκής όπως πάλη και παγκράτιο), είτε λόγω προηγουμένου τραυματισμού τους, είτε για οποιοδήποτε άλλο λόγο.Διάσημοι αρχαίοι ολυμπιονίκες οι οποίοι κέρδισαν τον τίτλο τους ακονιτί ήταν οι Μίλων, Θεαγένης, Δρομεύς και άλλοι.Ιδιαίτερα στην περίπτωση του πεντάθλου, ο αθλητής ο οποίος ήταν νικηφόρος στους 3 πρώτους γύρους από τους συνολικά 4, ανακηρυσσόταν αυτομάτως ακονιτί ολυμπιονίκης καθώς δεν χρειαζόταν να διαγωνιστεί στον 4ο γύρο.

Κατά την παράδοση, ο ολυμπιονίκης της πάλης Μίλων πηγαίνοντας να παραλάβει το στεφάνι ελιάς του σκόνταψε και σκονίστηκε πέφτοντας στο χώμα, με το πλήθος να αστειεύεται πως δεν ήταν πλέον ακονιτί ολυμπιονίκης.

## Παραπομπές



Κατηγορία:Αρχαίοι Ολυμπιακοί Αγώνες
Κατηγορία:Αθλητισμός στην αρχαία Ελλάδα
Κιθ Έμερσον

Ο **Κιθ Νόελ Έμερσον** (*Keith Noel Emerson*, 2 Νοεμβρίου 1944 - 11 Μαρτίου 2016) ήταν Άγγλος κιμπορντίστας και συνθέτης, με κλασική και τζαζ παιδεία. Έπαιξε μουσική στο Keith Emerson Trio, το συγκρότημα John Brown's Bodies, τους Gary Farr and the T-Bones, τους V.I.P.s και το συγκρότημα που συνόδευε επί σκηνής την P.P. Arnold, τους Nice. Ο Έμερσον γνώρισε την πρώτη εμπορική επιτυχία του με το συγκρότημα Nice στα τέλη της δεκαετίας του 1960, πριν γίνει ιδρυτικό μέλος των Emerson, Lake and Palmer (ELP).

Οι Emerson, Lake and Palmer υπήρξαν από τα γνωστότερα συγκροτήματα progressive rock της εποχής. Όταν διαλύθηκαν οι ELP ο Έμερσον ακολούθησε σόλο καριέρα συνεργαζόμενος και με άλλα progressive συγκροτήματα της εποχής του. Μαζί με τους άλλους Βρετανούς συγχρόνους του Rick Wright των Pink Floyd, Tony Banks των Genesis, Rick Wakeman των Yes και Jon Lord των Deep Purple, θεωρείται ευρέως ως ένας από τους κορυφαίους κιμπορντίστες της εποχής του progressive rock. Το AllMusic περιγράφει τον Έμερσον «τον μεγαλύτερο πιθανώς, και περισσότερο ολοκληρωμένο τεχνικά κιμπορντίστα στην ιστορία της ροκ».

## Δισκογραφία
### Σόλο
* *Honky* (1981) (digitally re-mastered 2013)
* *The Christmas Album* (1988)
* *Changing States* (aka *Cream of Emerson Soup*) (1995)
* *Emerson Plays Emerson* (2002)
* *Keith Emerson Band featuring Marc Bonilla* (2008)
* *The Three Fates Project* (with Marc Bonilla, Terje Mikkelsen) (2012)

### Λάιβ άλμπουμ
* *Boys Club – Live From California* (με τους Glenn Hughes, Marc Bonilla) (2009)
* *Moscow* (με το συγκρότημα του Keith Emerson) CD & DVD (2010)
* *Live From Manticore Hall* (with Greg Lake) (2014)

### Σάουντρακ
* *Inferno (soundtrack)* (1980)
* *Nighthawks (film)* (1981)
* *Best Revenge* (1985)
* *Murder Rock* (1986)
* *Genma Taisen*/*China Free Fall* (1987)
* *Iron Man (TV series)* (2001, Season 1)
* *The Church (film)* (2002)
* *Godzilla: Final Wars* (2004)

### Συνθέσεις
* *Chord Sampler* (1984)
* *The Emerson Collection* (1986)
* *At the Movies* (2005)
* *Hammer It Out – The anthology* (2005)
* *Off the Shelf* (2006)

### Σινγκλ
* "Honky Tonk Train Blues" (Lewis) b/w "Barrelhouse Shake-Down" (1976)

## Παραπομπές - σημειώσεις


## Εξωτερικοί σύνδεσμοι
* 
* 
* Official ELP website


Κατηγορία:Άγγλοι μουσικοί
Κατηγορία:Άγγλοι συνθέτες